CELEX: 62021TN0052
Language: ro
Date: 2021-01-25 00:00:00
Title: Cauza T-52/21: Acțiune introdusă la 25 ianuarie 2021 – ClientEarth/Comisia

12.4.2021   
            
            
               RO
            
            
               Jurnalul Oficial al Uniunii Europene
            
            
               C 128/41
            
         
      Acțiune introdusă la 25 ianuarie 2021 – ClientEarth/Comisia
      (Cauza T-52/21)
      (2021/C 128/49)
      Limba de procedură: engleza
      
         Părțile
      
      
         Reclamantă: ClientEarth AISBL (Bruxelles, Belgia) (reprezentant: O. Brouwer, avocat)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei implicite a pârâtei din 16 noiembrie 2020, prin care aceasta a refuzat să acorde accesul la anumite documente solicitate privind controlul pescuitului, în temeiul Regulamentului (CE) nr. 1049/2001 (1) și al Regulamentului (CE) nr. 1367/2006 (2);
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă un motiv unic, întemeiat pe aceea că, prin faptul că nu a adresat reclamantei o decizie expresă referitoare la cererea de acces a acesteia din urmă în termenele de soluționare a cererilor de confirmare prevăzute la articolul 8 alineatele (1) și (2) din Regulamentul nr. 1049/2001, pârâta a refuzat implicit accesul în sensul articolului 8 alineatul (3) din același regulament. Reclamanta afirmă că această decizie implicită de refuz nu este motivată și susține, prin urmare, că decizia ar trebui anulată ca urmare a încălcării, de către Comisie, a obligației de motivare care i se impune în temeiul articolului 8 alineatul (1) din Regulamentul nr. 1049/2001, al articolului 41 alineatul (2) litera (c) din Carta drepturilor fundamentale a Uniunii Europene și al articolului 296 TFUE.
      
         (1)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO 2001, L 145, p. 43, Ediție specială, 01/vol. 3, p. 76).
      
         (2)  Regulamentul (CE) nr. 1367/2006 al Parlamentului European și al Consiliului din 6 septembrie 2006 privind aplicarea, pentru instituțiile și organismele comunitare, a dispozițiilor Convenției de la Aarhus privind accesul la informație, participarea publicului la luarea deciziilor și accesul la justiție în domeniul mediului (JO 2006, L 264, p. 13, Ediție specială, 15/vol. 17, p. 126).